**PRIJEDLOG**

Na temelju članka 17. stavka 1. Zakona o financiranju vodnoga gospodarstva („Narodne novine“, broj 153/09, 90/11, 56/13, 154/14 , 119/15, 120/16, 127/17 i 66/19), a u vezi sa člankom 108. stavkom 1. Općeg poreznog zakona („Narodne novine“, broj 115/16, 106/18, 121/19, 32/20, 42/20, 114/22) te članka 31. Statuta Općine Martijanec (Službeni vjesnik Varaždinske županije br. 10/13, 24/13 i 18/18) **Općinsko vijeće Općine Martijanec na 16. sjednici održanoj dana 31. svibnja 2023. godine, donosi**

**ODLUKU**

**o otpisu nenaplativih i zastarjelih potraživanja na ime naknade za uređenje voda**

**I.**

Ovom Odlukom utvrđuje se provedba postupka otpisa nenaplativih i zastarjelih potraživanja s naslova naknade za uređenje voda za stambeni prostor.

**II.**

Utvrđuje se da se na osnovi ove Odluke otpisuju dospjela nenaplativa zastarjela potraživanja s naslova naknade za uređenje voda za stambeni prostor koja su prihod Hrvatskih voda, a koje Općina obračunava i naplaćuje temeljem članka 17. stavka 1. Zakona o financiranju vodnoga gospodarstva („Narodne novine“, 153/09, 90/11, 56/13, 154/14 , 119/15, 120/16, 127/17 i 66/19), s obzirom na prestanak prava Općine Martijanec kao poreznog tijela na naplatu naknade za uređenje voda po proteku šest godina računajući od dana kada je zastara počela teći prema stavku 1. članka 108, a temeljem članka 109. stavka 9. Opće poreznog zakona („Narodne novine“, broj 115/16, 106/18, 121/19, 32/20, 42/20, 114/22) koji se primjenjuje temeljem članka 74. stavka 1. Zakona o financiranju vodnoga gospodarstva.

**III.**

Odobrava se otpis nenaplativih i zastarjelih dospjelih potraživanja s osnova naknade za uređenje voda za stambeni prostor u iznosu od 6.290,31 EUR-a.

**IV.**

Sastavni dio ove Odluke je Analitički pregled potraživanja za otpis naknade za uređenje voda za stambeni prostor, koja se predlažu za otpis, po obveznicima i iznosim, ali isti nije predmet objave u „Službenom vjesniku Općine Martijanec“.

**V.**

Zadužuje se Jedinstveni upravni odjel Općine Martijanec za evidentiranje promjena u poslovnim knjigama Općine Martijanec sukladno članku III. ove Odluke.

**Članak 6.**

Ova Odluka bit će objavljena u „Službenom vjesniku Općine Martijanec“, a stupa na snagu osmog dana od dana objave.

KLASA: 406-06/23-01/1

URBROJ: 2186-19-01-23-1

Martijanec, 31. svibnja 2023. godine

 **Predsjednik Općinskog vijeća**

 Stjepan Golubić, ing.

**OBRAZLOŽENJE**

**PRAVNA OSNOVA**

Pravni temelj za donošenje Odluke o provedbi otpisa nenaplativih i zastarjelih potraživanja na ime naknade za uređenje voda definirana je člankom članka 17. stavka 1. Zakona o financiranju vodnoga gospodarstva („Narodne novine“, broj 153/09, 90/11, 56/13, 154/14, 119/15, 120/16, 127/17 i 66/19), a u vezi sa člankom 108. stavkom 1. Opće poreznog zakona 109. stavak 9. Opće poreznog zakona („Narodne novine“, broj 115/16, 106/18, 121/19, 32/20, 42/20, 114/22) te članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21 i 14/23) koji propisuje da pravo i obveze poreznog tijela na utvrđivanje porezne obveze i kamata, pravo i obveza poreznog tijela na naplatu poreza, kamata i troškova ovrhe te pravo poreznog obveznika na povrat poreza, kamata i troškova ovrhe zastarijeva za šest godina računajući od dana kada je zastara počela teći.

**OCJENA STANJA**

Općina Martijanec redovito vodi aktivnu i intenzivnu politiku naplate svojih potraživanja primjenom svih raspoloživih mjera počevši od opomena, pismenih i usmenih urgencija naplate preko ovrha na novčanim sredstvima do zasnivanja založnih prava na nekretninama, a s ciljem povećanja prihoda proračuna i u cilju sprječavanja nastupa zastare potraživanja. Unatoč poduzimanju mjera naplate prihoda u jednom dijelu nije bilo moguće ostvariti naplatu te potraživanja nakon proteka zastarnih rokova po službenoj dužnosti moramo isknjižavati iz poslovnih knjiga. Nakon poduzetih zakonskih mjera za naplatu potraživanja, nisu polučeni rezultati jer nije bilo raspoloživih novčanih sredstava ili se nisu uspjeli u cijelosti naplatiti dospjeli iznosi potraživanja ili je dug naslijedila Općina jer obveznici nisu imali nasljednike. Također su u međuvremenu neki poslovni subjekti brisani iz sudskog ili obrtnog registra ili je nastupio zakonski rok zastare potraživanja.

Kako bi se proveo predloženi otpis nenaplativih potraživanja u skladu sa zakonskim odredbama potrebno je donošenje Odluke o otpisu nenaplativih i zastarjelih potraživanja od strane Općinskog vijeća kao predstavničkog tijela Općine Martijanec.

**CILJ DONOŠENJA ODLUKE**

Cilj donošenja predložene Odluke je otpis nenaplativih potraživanja na ime naknade za uređenje voda u skladu sa zakonskim odredbama te se predlaže se Općinskom vijeću Općine Martijanec donošenje Odluke u predloženom tekstu.

**PROCJENA POTREBNIH FINANCIJSKIH SREDSTAVA ZA PROVEDBU AKTA**

Za ostvarenje Odluke ove nije potrebno planirati dodatna sredstva u proračunu Općine Martijanec.